O‘zbekistonda o‘tgan bir sutka ichida yana 389 kishida koronavirus tasdiqlandi

O‘zbekistonda koronavirus bilan kunlik kasallanishlar soni yana ortdi, deb xabar bermoqda Sog‘liqni saqlash vazirligi. 9-yanvarda 389 kishida kasallik tasdiqlangan.
Ma’lum qilinishicha, yangi kasallanish holatlarining:
koronavirusga chalingan bemorlar bilan muloqotda bo‘lgani sababli namuna olingan fuqarolar orasida aniqlanib, mamlakatda pandemiya boshidan beri koronavirusga chalingani rasman tasdiqlanganlar soni 200 730 nafarga yetdi.
Shu kun davomida 109 kishi: Andijon viloyatida 16 nafar, Buxoro viloyatida 7 nafar, Jizzax viloyatida 13 nafar, Qashqadaryo viloyatida 5 nafar, Navoiy viloyatida 5 nafar, Namangan viloyatida 8 nafar, Samarqand viloyatida 12 nafar, Sirdaryo viloyatida 6 nafar, Surxondaryo viloyatida 2 nafar, Farg‘ona viloyatida 3 nafar, Toshkent viloyatida 32 nafar bemor tuzalib, kasallikdan sog‘ayganlar jami 197 182 nafarga yetdi va sog‘ayish ko‘rsatkichi 98 foizni tashkil etmoqda.
Shuningdek, 3 nafar koronavirusga chalingan bemor vafot etib, kasallikdan vafot etganlar soni 1497 nafarni tashkil qildi.
Eslatib o‘tamiz, 7-yanvar kuni O‘zbekistonda koronavirusning “omikron” shtammi aniqlandi. Sanitariya-epidemiologik osoyishtalik va jamoat salomatligi xizmati boshlig‘i o‘rinbosari, tibbiyot fanlari doktori, professor Nurmat Otabekov “omikron” boshqa shtammlarga qaraganda anchagina yuqumli va qisqa muddatda aholining katta qismini zararlashi mumkinligini aytgandi.
Shu sababli Respublika maxsus komissiyasining qarori bilan jamoat joylarida niqob taqish, ijtimoiy masofani saqlash, shaxsiy gigiyena qoidalariga qat’iy rioya etish ustidan nazorat kuchaytirilmoqda.
Innovatsion rivojlanish vazirligi huzuridagi Ilg‘or texnologiyalar markazi direktori Shahlo Turdiqulova ZF-UZ-VAC 2001 vaksinasining buster dozasi “omikron”dan deyarli 100 foiz himoya qilishini ma’lum qildi.